Жыл басынан бері Астанаға миллионнан аса турист келді
DATE: 22:36, 11 Желтоқсан 2024 | GMT +5
TITLE: Жыл басынан бері Астанаға миллионнан аса турист келді
URL: https://kaz.inform.kz/news/zhil-basinan-ber-astanaga-millionnan-asa-turist-keld-ebfc7d/
META: DATE: 22:36, 11 Желтоқсан 2024 | GMT +5
TOTAL WORDS: 249
AUTHOR(S):
TEXT: 2024 жылы туристер Астанаға бұрынғыға қарағанда 12 пайызға көп келді. 1 097 413 адамның 261 964-і немесе 23, 9 пайызы – шетелдіктер. Астанаға ең үлкен туристік ағын жаз айларында тіркелді. Сонымен, маусымда қалаға 757 068 адам келсе, олардың саны шілдеде – 807 219, тамызда – 829 627 адамға жетіп, бұл бір жылдағы ең жоғары көрсеткішке ие болды. Астана ірі халықаралық іс-шараларды өткізу алаңына айналды. Биыл елордада «Automechanika Astana 2024», «Eurasian Book Fair», Astana Half Marathon халықаралық көрмелері, әйгілі Дат актері Мадс Миккелсеннің қатысуымен «Comic Con» заманауи гик-мәдениет фестивалі, 5-ші дүниежүзілік көшпенділер ойындары, Димаш Құдайбергеннің концерті, «Enactus World Cup 2024» студенттік кәсіпкерлік бойынша Enactus Әлем кубогі, грэпплингтен әлем чемпионаты және т. сияқты ірі іс-шаралар өтті. 2024 жыл Қытайдағы қазақстандық туризм жылы болып жарияланды. Осы бастамашыл жыл аясында Астана 6 ірі іс-шараны жүзеге асырды:. 1. «Қытайдағы қазақстандық туризм жылының» ашылуы мен жабылуы, онда Астана туристік әлеуетті үздік көрсеткені үшін гранпри және қытай нарығында үздік ілгерілегені үшін марапатқа ие болды;. 2. Қытай туризм академиясының президенті Дай Биннің, MaFengWo маркетингтік компанияларының, С-trip, Қытай туристік қауымдастықтары мен туроператорларының қатысуымен Қазақстан-Қытай бизнес диалогы ұйымдастырылды;. 3. Қытайдың 7 қаласынан 25 туристік қоғамдастық өкілдеріне арналған ақпараттық тур, Бейжің қаласында роудшоу өткізілді және «China International Medical Tourism Beijing» халықаралық медициналық көрмесіне қатысты, бұл елорданың заманауи туристік орталық ретіндегі имиджін айтарлықтай нығайтты. 2024 жылғы 30 қазанда Visit Astana бренді әлемнің түкпір-түкпірінен туристік саланың 240-тан астам компаниясын біріктіретін Дүниежүзілік туристік альянстың ресми мүшесі болғанын атап өткен жөн. Айта кетейік, бұдан бұрын Астанада шолу дөңгелегінде коммуналдық қызметкерлердің суреттері жарияланғанын жазған едік
